
Poznato mi je da se ne treba slijepo povoditi za “Halal” certifikatom zbog određenih propusta a jedan od njih je to što u obzir ne uzimaju šart o namazu koljača u obzir. Međutim, poznato mi je da neke firme u regionu poseduju “Košer” sertifikat, npr. Židovska vjerska zajednica Bet Israel u Hrvatskoj dodeljuje iste. Jedna od firmi koja poseduje oba sertifikata jeste “Vindija”, a u skoro svakoj mesari, tržnici mogu naći njihovo meso pa me zanima da li je ***[halal](https://pitajucene.com/search/halal/questions/ "Pretraži pitanja o halalu")*** jesti takvo meso, uzimajući “Košer” sertifikat kao argument jer je poznato da je dozvoljeno jesti ono što zakolju ehli-kitabije.


* 
* 
* 
* 
* 
* 
* 

 
Halal i Košer

Es selamu alejkum.


Tačno je da je Uzvišeni Gospodar priznao Ehlul kitab, tj. Jevreje i kršćane. To iz razloga što je osnova njihove današnje vjere tevhid/monoteizam.


Također, dozvolio je Gospodar Uzvišeni ženjenje njihovim čestitim kćerima, kao i njihovu hranu, dakle ono što oni zakolju, pod uslovom da ne spominju prilikom klanja neko svoje lažno božanstvo kakva su se vremenom instalirala od strane šejtana prokletog u njihovim srcima i mozgovima, što danas dobrano čini njihovu akidu, odnosno njihovo ***[vjerovanje](https://pitajucene.com/search/vjerova/questions/ "Pretraži pitanja o vjerovanju")***.


Što znači da ako je Košer certifikat zasnovan na ovim principima klanja stoke i živine koja je i nama dozvoljena, a da se pri tome ne spominje nečije ***[ime](https://pitajucene.com/search/ime/questions/ "Pretraži pitanja o imenima")***, makar se ni Božije/Allahovo ne spomenulo, onda je to meso za nas muslimane dozvoljeno jesti, i o ovome se nalazi potvrda u 5.ajetu sure El Maide.


Nije dozvoljeno jesti meso koje kolju i pripremaju komunisti, ateisti, ni “naši” niti njihovi, a koji se po defaultu vode kao Jevreji, ili muslimani, jer je osnov komunizma i ateizma teški ***[kufr](https://pitajucene.com/search/kufr/questions/ "Pretraži pitanja o kufru")*** i potpuno negiranje Allaha, dž.š.


Ovdje spominjem samo Jevreje, iako sam gore apostrofirao Ehlul kitabije, što podrazumijeva i kršćane/hrišćane, jer mi nije poznato da oni imaju nešto slično košeru ili ***[halal](https://pitajucene.com/search/halal/questions/ "Pretraži pitanja o halalu")*** certifikatu.


Allah najbolje zna…


